સારંગપુર: બોટાદ પાસે આવેલ સારંગપુર મુકામે આજે સાંજે બીએપીએસ સ્વામિનારાયણ સંસ્થાના વડા અને ભગવાન સ્વામિનારાયણના પાંચમા આધ્યાત્મિક ઉત્તરાધિકારી એવા વિશ્વવંદનીય સંતવર્ય પ.પૂ. પ્રમુખસ્વામી મહારાજના ૯૫ મા જન્મજયંતી મહોત્સવની ઉજવણી ભારે ધામધૂમપૂર્વક અને દિવ્ય વાતાવરણ વચ્ચે થઇ હતી. આ પ્રસંગે ઇંગ્લેન્ડ, ફ્રાન્સ, ઇટાલી, જર્મની, અમેરિકા, આફ્રિકા, કેનેડા, ઓસ્ટ્રેલિયા, ન્યૂઝીલેન્ડ, દુબાઇ અને મિડલ ઇસ્ટ જેવા વિદેશથી આવેલ હરિભક્તો સહિત ૨ લાખથી અધિક હરિભક્તોનો માનવ મહેરામણ મહોત્સવનો લાભ લેવા ઊમટ્યો હતો.